एस्सार एनर्जी के चेयरमैन पद से हटे रवि रूइया  
रूइया ने यह कदम सीबीआई के इन आरोपों के बीच उठाया है कि एस्सार ग्रुप ने लूप टेलीकाम में अपनी हिस्सेदारी से जुड़े तथ्यों को छुपाया है।
एस्सार एनर्जी के चेयरमैन रवि रूइया ने अपने पद से हटने की घोषणा बुधवार को की।  रूइया ने यह कदम सीबीआई के इन आरोपों के बीच उठाया है कि एस्सार ग्रुप ने लूप टेलीकाम में अपनी हिस्सेदारी से जुड़े तथ्यों को छुपाया है।  एस्सार समूह ने ने इन आरोपों का खंडन किया है। एस्सार एनर्जी ने एक बयान में कहा है कि सीबीआई के रुख से एस्सार ग्रुप हैरान व निराश है।  इस बीच रवि रूइया ने चेयरमैन पद से स्वैच्छिक रूप से अस्थाई रूप से हटने का फैसला किया है। वे एस्सार एनर्जी में निदेशक बने रहेंगे। प्रशांत रूइया कंपनी अंतरिम चेयरमैन होंगे।  बयान में कहा गया है, यह फैसला भारत में केंद्रीय जांच ब्यूरो (सीबीआई) के उस आरोप के बाद किया गया है कि जिसके अनुसार रूइया, एस्सार ग्रुप व एस्सार टेलीहोल्डिंग्स के कुछ अन्य कार्याधिकारियों ने लूप टेलीकाम में एस्सार ग्रुप की इक्विटी होल्डिंग से जुड़े तथ्य दबाए। रवि रूइया के अनुसार वह मानते हैं कि अच्छे प्रशासनिक कदम के रूप में उन्हें फिलहाल हट जाना चाहिए। उन्होंने कहा कि उचित समय पर वे फिर चेयरमैन पद संभाल लेंगे।